Berlingske Tidende, 1836-08-29
England. – Den 20de d. M. prorogerede Kongen i egen Person Parlamentet med følgende Tale: "Mine Lords og Gentlemen! De offentlige Anliggenders Tilstand sætter mig endelig istand til at kunne fritage Dem for fjernere Nærværelse i Parlamentet, og idet jeg gjør Ende paa Deres Arbeider, maa jeg atter anerkjende den Jver, hvormed De have helliget Dem de offentlige Anliggender, og den Opmærksomhed, som De have henvendt paa de vigtige Gjenstande, hvilke jeg ved Sessionens Aabning undergav Deres Drøftelse. – Forsikkringerne om et venskabeligt Sindelag, som jeg modtager fra alle fremmede Magter, sætter mig istand til at lykønske Dem til den Udsigt, at Freden vil uforstyrret blive vedligeholdt. Jeg beklager det dybt, at Spaniens indre Tilstand endnu bestandig gjør dette Land til den eneste Undtagelse fra den almindelige Rolighed, der hersker i det øvrige Europa, og jeg beklager, at de Forhaabninger, der næredes med Hensyn til Borgerkrigens Tilendebringelse, endnu ikke ere blevne virkeliggjorte. For at opfylde de Forpligtelser, jeg overtog ved Quadrupel-Alliants-Tractaten, har jeg bevilget Dronningen af Spanien en Deel af min Sømagts Cooperation, og med usvækket Deeltagelse vedbliver jeg at haabe paa Rolighedens Gjenoprettelse i Spanien, hvilket var et af Hovedøjemedene med Quadrupel-Alliants-Tractaten, og som tillige er af en saa væsentlig Betydning for hele Europas Jnteresse. Jeg glæder mig over, at være istand til at underrette Dem om, at mine Anstrengelser, for at bilægge den Misforstaaelse, der havde reist sig mellem Frankerig og de forenede Stater, ere blevne kronede med et fuldkomment heldigt Udfald. Den Mellemkomst, jeg i saa Henseende har tilbudt begge Regjeringerne, er modtaget af begge i den oprigtigste og forsonligste Aand, og det venskabelige Forhold er gjenoprettet mellem dem paa en Maade, der er tilfredsstillende og hæderlig for begge Parter. Jeg forventer med Tillid, at denne Omstændighed vil bidrage til, endnu fastere at knytte det Baand, der sammenholder dette Land med tvende store og venskabeligt forbundne Nationer, med hvilke det har saamange og vigtige Forhold tilfælleds. – Med Jnteresse har jeg læst Deres Raadslagninger over Beretningen fra den Commission, der var nedsat, for at undersøge Tilstanden af Englands og Wales's Dioceser, og med Glæde har jeg bifaldet de Forholdsregler, der ere blevne mig forelagte, i det Øjemeed at bringe nogle af denne Commissions betydeligste Forslag til Udførelse. Med ikke almindelig Tilfredshed har jeg seet, at De, efter megen Anstrengelse, have bragt Anordninger til Modenhed, med Hensyn til Tiendens forskjellige Gjenstande i England og Wales, der, som jeg tillidsfuld haaber, paa ligeMaade ville gavne alle vedkommende Districter, og i Almindelighed ogsaa være velgjørende i deres Resultater, tagelsen af Acterne og Fødslers og Ægteskabers Registering i England har i en høi Grad vakt min Tilfredshed. Sammes Bestemmelser ere grundede paa hine omfattende Principer af religiøs Frihed, hvilke jeg, med særdeles Hensyn til den herskende Kirkes Velfærd i dette Land, bestandig har været begjærlig efter at opretholde og fremme; ogsaa ville de bidrage til, mere at sikkre Fordringerne paa Rang og Titel, saavelsom Eiendommens Stabilitet. Det har været mig en Kilde af den meest levende Tilfredshed, at bemærke den Rolighed, der er fremherskende i Jrland, og Formindskelsen af de Forbrydelser, der nylig have fundet Sted der. Jeg haaber tillidsfuld, at en Fastholden ved et retfærdigt og upartisk Regjeringssystem skal fremme den gode Stemning og sætte hiint Land istand til at udvikle sine store National-Hjelpekilder. – Gentlemen af Underhuset. Jeg takker Dem for den Gavmildhed, hvormed De ikke alene have voteret over de sædvanlige Penge-Bevilgelser for det løbende Aar, men endog over de særdeles Udgivter, som Formerelsen af min Sømagt har gjort nødvendige. Det glæder mig ogsaa at see, at De have bevilget Beløbet af den fuldkomne Skadesløsholdelsesum, der er tilkjendt Slave ejerne i mine Colonial=Besiddelser, og at den Forpligtelse, Legislaturen har paataget sig, saaledes er blevet fuldstændigt opfyldt. Statsindtægternes voxende Kilde har sat dem istand til at overtage denne Byrde og tillige at ophæve eller formindske Skatter, af hvilke nogle havde en skadelig Virkning paa mit Folk, og andre, paa en uligelig Maade betyngede forskjellige Dele af mine udenlandske Besiddyser. Manufacturernes og Handelens nuværende Forfatning frembyder en Gjenstand for Lykønskning, forudsat at den fremherskende Virksomhed ledes af Forsigtighed og Klogskab, der, som Erfaringen lærer, ere uundværlige til en vedvarende Velfærd. – Mine Lords og Gentlemen. Den fremykkede Aarstid og Deres langvarige Beskjeftigelse med Statens Anliggender maae gjøre det ønskeligt for Dem, at vende tilbage til Deres respective Grevskaber. Der ville De atter overtage de Pligter, der i Vigtighed kun staae tilbage for Deres legislative Functioner, og Deres Jndflydelse, saavelsom Deres Exempel, vil høiligen bidrage til Rolighedens Opretholdelse, til Jndustriens Fremme, og til de moralske og religiøse Sæders og Grund sætningers befæstelse, der ere saa væsentligt nødvendige for ethvert Folks Vælfærd.